Pica pica

La sgasa u anca bertaPica Pica in sü el Dialettando.com; chèca en lumbard uriental (Pica pica, Linnaeus 1758), l'è un üsell d'la famija di crou. 

 Descrission 
El sò penagg l'è bianch e negher cun d'le sfümadüre che, a scunda d'la lüs, i van dal gris al verd metalich. El sess l'inflüensa miga l'aspet esteriur. Le sgase, da grand, le rivun a pesà tra i 200 e i 250 gram e i en lunghe pressapoch 45 ghei.

 Rapresentassion artisteghe 
La sgasa l'è staia artisticament imurtalada dal pitur cines d'la Dinastia Song, Cui Bai che, in del 1061, l'ha cread la famusa tela La legur e le dü sgase.

 Mitulugia 
In d'la mitulogia germanica la sgasa l'è messagera di Dei e l'è anca l’üsell d'la Dea d'la mort Hel, e par cal mutiu chi l'è cunsiderada cume un üsell menagram. In de l'età de mezz, in Germania, l'era anca famusa cume l'üsell d'le streghe u anca üsell d'la furca.

A le sgase ghe piasun i uget sbarlüssighent, roba che l'è cumün a tanti üsei rapass. De la sò nüminansa de ladra ghe cunta anche el Giuachin Russin in de l'opera La gazza ladra dal 1817. 

Par che la scumagna de Ladra la vegna dal fat che despess i han vist d'le sgase che scundevun di arnes de ferr sbarlussighent, ma l'è anca pussibil che la vegna dal mutiu che i en solite gratà i nin di altor üsei.

 Sistematica 
La Pica pica la gh'à nöu sutaspes:
 Pica pica
 Pica pica galliae
 Pica pica melanotos
 Pica pica fennorum
 Pica pica mauritanica
 Pica pica asirensis
 Pica pica bactriana
 Pica pica hemileucoptera
 Pica pica leucoptera
 Pica pica sericea
 Pica pica bottanensis
 Pica pica camtschatica

 Biulogia 
 Mangià 
Le sgase i paciun carogne, frütt, ragn, fenaröl, ma anca öu e nidiade de altor üsei.

 Riprudüssion 
Le sgase i mantegnun i picinin e i öu in nin fai sü in sü i albor, indue i tegnun d'ögg la zona. I fan dai quator ai vot  öu par volta. Papà e mama i mategnun la caruana par 22-24 dì, dopu de che i picinin i imparun a sgulà e i molun el nin.

El nin l'è furmad da dü part:
 la cupa, faia da un intrecc de ram tegnüdi insiema da molta e rivestida internament cun di fil d'erba;
 el quarciament, l'è fai apena de ram intreciad.

I ramet che i en d'inturna a la cupa i gh'an l'ubietiu de tegn la strutüra tacada ai rami d'la pianta che la tegn sü el nin. El nin l'è fai in culaburassion tra il mas'c e la femina d'la copia: v'ün el tegn in pusission el ram da cuatà e l'altor pensa a intrecial cun i altor ramet dal nin e cun i ram de l'albor.

 Riferiment 

 Bibliugrafia 
 Gerhard Kooiker und Claudia Verena Buckow: Die Elster. Ein Rabenvogel im Visier. 144 S.; Aula, Wiesbaden 1999, ISBN 3-89104-633-2

 Ligam in sü la red 
 Infos und Diskussionsbeiträge rund um die Elster En lengua tudesca 
 Video in sü le sgase